Daca George Cosbuc a fost poetul taranimii, la modul descriptiv, astazi, la sfarsitul secolului, poate deveni poetul taranimii in sensul lecturii. Oferind o lume arhaica, patetica si patriarhala, plina de reverberatii in cea mai stricta actualitate, Cosbuc poate va fi din nou citit de taranime pentru echivalentele oferite de lectura prin identificare, pentru lucrurile etern specifice numai unei anumite mentalitati, decantata numai in creuzetul ruralitatii. G. Calinescu avea dreptate in celebra Istorie... cand afirma: El a izbutit, ca si Eminescu dealtfel, sa faca poezie care sa fie sau macar sa para priceputa poporului si sa educe astfel la marele lirism o categorie de oameni straini in chip obisnuit de literatura. - Aureliu Goci, fragment din Nota bio-bibliografica